open-index/open-wikipedia-markdown huggingface dataset:
Võrolaiset

**Võrolaiset** ovat võron kieltä puhuva itämerensuomalainen kansa Viron Võrumaan, Põlvamaan ja Tartumaan maakunnissa, eli niin sanotulla Võromaan alueella. Võron instituutin arvion mukaan võroja on noin 70&nbsp;000. Setukaiset puhuvat võron kielen murretta, mutta heidät luokitellaan omaksi kansakseen. Võrolaiset mieltävät itsensä yleensä virolaisiksi võrolaisuuden ohella. Huhtikuussa 2023 võrolaiset julistautuivat alkuperäiskansaksi ja toivoivat samalla vahvistusta kielensä tunnustamiselle.

## Historia
Võrolaiset ja võro lähtivät kehittymään omaan suuntaansa Viroa hallitseneiden maiden tekemien hallintorajojen takia. Viro oli pitkään jaettu pohjoiseksi Vironmaaksi ja eteläiseksi Liivinmaaksi. Viron alueella kehittyi keskiajalla kaksi kirjakieltä, joita kutsuttiin Tallinnan- ja Tarton kirjakieliksi. Molempia kirjakieliä käytettiin laajasti aina 1700-luvulle saakka, jolloin Tallinnan kirjakieli pääsi etualalle. Lopullisesti Tarton kirjakieli jäi pois käytöstä 1900-luvun alussa. 

Võron kielelle on kehitetty kirjakieli 1990-luvulla. Sitä opetetaan sekä Tarton yliopistossa että monessa kaakkois-Viron koulussa. Võrolainen kulttuuri ja kieli kokivat nousukauden 1980-luvun loppupuolella ja 1990-luvulla. Silloin võrolaiset kirjailijat, kuten Madis Kõiv, Aivo Lõhmus, Kauksi Ülle  ynnä muut alkoivat julkaistaa võronkielisiä näytelmiä, runoja ja proosaa. Vuonna 1987 aloitettiin võrolaisten ja setukaisten yhteinen lastenkoulu, jossa lapsille opetettiin võron kieltä sekä võrolaista ja setulaista kansanperinnettä. Vuodesta 1989 on järjestetty võronkielisiä kesäseminaareja eri puolilla Võro- ja Setumaata.

## Kulttuuri
### Kieli
Võrolaisen kulttuurin tärkeimpiä piirteitä on võron kieli. Võron kielen ongelmana on ollut yleisesti hyväksytyn kirjakielen puute. 1980–1990-luvulla tehtiin eri kirjoitusjärjestelmäehdotuksia ja luotiin yhteinen kirjakieli, jossa on julkaistu oppimaterjaaleja ja ilmestyy sanomalehti *[[Uma Leht]]* ('oma lehti'). Arvostelijoiden mukaan eri murteiden puhujat eivät ymmärrä võron kirjakieltä yhtä hyvin. Võronkielisellä *Uma Leht* -lehdellä on 30&nbsp;000 lukijaa. Ehkä tunnetuimpia võronkielisiä kirjailijoita on Margus Konnula, joka on tunnettu erityisesti runoistaan.

### Pukeutuminen
Perinteiset võrolaiset puvut valmistetaan villasta tai pellavakankaasta. Vaikutteita võrolaisten pukeutumiseen on tullut Venäjältä ja Latviasta. Vaikutteet eivät kuitenkaan olleet niin voimakkaita, että võrolainen pukeutuminen olisi muistuttanut merkittävästi latvialaisten tai virolaisten pukeutumista.

## Lähteet
Tulitornado

**Tulitornado** on harvinainen tornado, joka koostuu tulesta. Tuorein tapaus on heinäkuussa 2021 riehunut tulitornado Yhdysvalloissa Kalifornian osavaltiossa.

## Lähteet
Pyroll

**Pyroll Pakkaukset** on suomalainen pakkausvalmistaja, joka valmistaa paperi-, kartonki-, muovi- ja alumiinipakkauksia. Konserniin kuuluu kahdeksan tehdasta Suomessa ja se työllistää noin 300 henkilöä. Liikevaihto on noin 70 miljoonaa euroa.

## Tuotteet
Yrityksen pakkaustoimialan tuotteisiin kuuluvat erilaiset pakkaukset, kuten kotelot, kääreet, takeaway-pakkaukset sekä paperi- ja muovipussit. 
Tunnetuimpia Pyrollin pakkaustuotteita ovat elintarvikkeiden, juomien ja makeisten pakkaukset, mutta yritys valmistaa myös muita käyttötavarapakkauksia. 

## Historia
Pyrollin historia alkaa vuodesta 1973, jolloin Reino Uusitalo perusti Pyhtäälle Pyhtään Paperi Oy:n, joka alkoi arkittaa kaupan kääreitä.  Sisaryritys Ypäjän Paperi Oy perustettiin 1976. Pyhtään Paperi nimettiin Pyroll Oy:ksi 1982 ja Ypäjän Paperi Ypap Oy:ksi 1987. Tukkuliiketoiminta alkoi Helsingin Pahvitukku Oy:n ostolla 1988. Sen nimi muutettiin Pyrollpap Oy:ksi 1991. Pyhtäällä sijaitseva entinen Stockforsin puuhiomon teollisuusalue ostettiin 1997. 1990-luvun puolivälissä Ypap erotettiin Pyrollista omaksi konsernikseen. Ypap-konserni siirtyi kuitenkin uudelleen osaksi Pyroll-konsernia vuonna 2011. 

Pyroll Pakkaukset siirtyi MB Rahastot Oy:n omistukseen vuonna 2021 ja on keskittynyt kotimaisten pakkausten valmistukseen suomalaiselle teollisuudelle. 

## Pyroll Pakkaukset -konserni

*Pyrollpack Oy
*Pyrollsack Oy
*Pyroll Kuitupakkaukset Oy
*Pyroll Pakkaukset Oy
*Pyroll Joustopakkaukset
*KM-Yhtymä Oy

## Lähteet
Viimeiset kranaatit

**Viimeiset kranaatit** on Jaakko Summasen kirjoittama sotaromaani.

Romaani kertoo kesän 1944 ratkaisutaisteluista. Kirjan päähenkilönä on Summasen kirjoista tuttu alikersantti Jouko Korhola, joka tässä kirjassa joutuu omien joukkojen peräännyttyä erilleen yksiköstään ja jää vihollisen selustaan, jossa hänen on itsenäisesti toimittava.
Mediq

**Mediq Oy** () on alankomaalainen lääke- ja terveydenhoitoalan tukku- ja palveluyritys. Sen liikevaihto oli vuonna 2009 2,6 miljardia euroa.

## Historiaa
Mediq perustettiin Utrechtiin vuonna 1899 nimellä *Onderlinge Pharmaceutische Groothandel* (OPG). Perustajina oli 91 hollantilaista apteekkaria, jotka halusivat osuuskunnan avulla yhdistää ostotoimintaansa. Vuonna 1992 OPG muuttui osakeyhtiöksi ja listautui Amsterdamin pörssiin. Vuonna 2001 otettiin käyttöön nimi Mediq, ja vuonna 2013 yhtiön osti kokonaan omistukseensa pääomasijoitusyhtiö Advent.

Mediq on laajentunut yritysostojen avulla ympäri Eurooppaa ja toimi vuonna 2015 kaikkiaan 14 maassa. 

## Mediq Suomessa
Suomessa yritys toimii nimellä **Mediq Suomi Oy**. Yhtiön pääkonttori ja varasto sijaitsevat Espoossa. Mediq Suomen liikevaihto vuonna 2014 oli 58,8 miljoonaa euroa ja henkilöstömäärä 167.

Mediq Suomi Oy syntyi vuonna 2010, kun Oriola jakautui kahdeksi yritykseksi. Oriola Oy jatkoi apteekkitukkuna kilpailijansa Tamron rinnalla, kun taas terveydenhuoltoa ja laboratorioalaa palvelemaan perustettiin Oriola-KD Healthcare Oy, jonka osti hollantilainen Mediq.

## Lähteet

## Aiheesta muualla
*Mediq NV 
*Mediq NV 
*Mediq Suomi Oy
Igors Kazanovs

**Igors Kazanovs** (ven. Игорь Яковлевич Казанов; s. 24. syyskuuta 1963 Daugavpils) on latvialainen yleisurheilija, joka kilpaili pika-aitajuoksussa ja pikajuoksussa. Hän edusti Neuvostoliittoa sen hajoamiseen saakka. Kazanovs voitti sisäradoilla 60 metrin aidoissa MM-kisoissa kaksi ja EM-kisoissa neljä mitalia. Hän osallistui olympialaisiin kahdesti, vuosina 1992 ja 1996. Kazanovs pääsi molemmilla kerroilla välieriin 110 metrin aidoissa.

25. helmikuuta 1989 hän teki sisäratojen Euroopan ennätyksen 60 metrin aitajuoksussa juostuaan ajan 7,42 s.

Kazanovs voitti yhteensä 12 maansa mestaruutta. Hän voitti Neuvostoliiton-mestaruuden kuusi kertaa vuosina 1984&ndash;1991 ja Latvian-mestaruuden kuudesti vuosina 1993&ndash;1997. Kazanovs sai muut mestaruutensa pika-aitajuoksusta, mutta voitti sisäratojen Latvian-mestaruuden 60 metrillä vuonna 1994.

Hänen valmentajansa olivat Viktorija Gekiša, Jānis Gailišs, Imants Liepinš, Viktors Mjasņikovs ja Valentīns Voinovs.

Kazanovsilla on kaksi tytärtä. Tällä hetkellä asuu Espanjassa.

## Ennätykset

*Lähde: IAAF* 

* 110 m aidat: 13,26 s (1993)
* 60 m aidat (sisäradat): 7,42 (1989)

## Lähteet
Randy de Puniet

**Randy de Puniet** (s. 14. helmikuuta 1981 Maisons-Laffitte, Yvelines, Ranska) on ranskalainen ratamoottoripyöräilijä, joka ajaa tällä hetkellä MotoGP-luokassa Pramac Racing-tallin Ducatilla numerolla 14. Hän on 169 cm pitkä ja painaa 64 kg. Puniet on saanut nimensä entisen ratamoottoripyöräilijän Randy Mamolan mukaan.

## Ura
Puniet'n urheilu-ura alkoi minicrossista jo 3-vuotiaana. Myöhemmin hän siirtyi skootterikilpailuihin, joissa hän ei ehtinyt ajaa pitkään, sillä moottoripyörät kutsuivat. Puniet’sta tuli yksi Ranskan mestaruuskilpailujen kirkkaimmista tähdistä 1990-luvulla. Hän ajoi Ranskan mestariksi vuosina 1997 ja 1998.

Kaudella 2003 Puniet ajoi 250-kuutioisissa Aprilialla kolme voittoa ja sijoittui pisteissä neljänneksi. Seuraavalla kaudella 2004 hän lukeutui yhdeksi kauden mestaruussuosikeista. Puniet’n toiveet mestaruudesta kuitenkin romuttuivat hänen omien virheidensä ja Dani Pedrosan ylivoiman johdosta. Loppupisteissä Puniet oli 214 pisteellään kolmas. Vuonna 2005 hän ansaitsi yhden voiton sekä kolme palkintosijaa sijoittuen pisteissä kahdeksanneksi.

Puniet siirtyi MotoGP-luokkaan Kawasakille vuonna 2006. Kaudella hän keskeytti seitsemän kisaa ja otti pieniä pistesijoja: 16. sija loppusijoituksissa. Kausi 2007 oli Puniet’lle parempi kuin edellinen. Kauden aikana jotkut kilpailut olivat hänelle hyviä kuten eturivin lähtöpaikka Kataloniassa ja Japanin Motegin toinen sija. 

Kaudeksi 2008 Puniet siirtyi LCR Hondan satelliittitiimiin. Hänen paras tuloksensa oli kuudes sija USA:n Laguna Secassa. Puniet jatkoi tiimissä vuonna 2009 sijoittuen loppupisteissä 11:nneksi. Kauden kohokohta oli selvästi palkintosija Doningtonissa. Koko kaudella hän keskeytti vain kaksi kisaa. Kausi ei kuitenkaan sujunut ilman vammoja, sillä hän mursi vasemman nilkkansa motocross-harjoituksissa. Puniet aloitti kauden 2010 seitsemän ensimmäistä kilpailua kohtuullisen hyvillä sijoituksilla. Hän kuitenkin mursi jalkansa seuraavassa osakilpailussa Saksassa. Loukkaantumisen vuoksi hän jätti seuraavan osakilpailun, USA:n GP:n väliin ja ajoi sen jälkeen tasaisen loppukauden oltuaan pisteissä yhdeksäs.

Vuonna 2011 Puniet siirtyi Ducatille Mika Kallion entiseen Pramac-satelliittitalliin. Kauden alkupuoliskolla Puniet’lle kertyi keskeytyksiä seitsemästä kisasta viisi. Kauden parhaassa kisassaan Australian Phillip Island Grand Prix Circuitilla hän ajoi kuudenneksi. Pisteitä hän sai kasaan lopulta 49 ja sijoittui paremman loppukauden jälkeen 16:nneksi.       

## Tilastot

## Tulokset kilpailuittain
* **Lihavoitu** kilpailu tarkoittaa paalupaikkaa, *kursivoitu* nopeinta kierrosta.

## Lähteet

http://www.motogp.com/

## Aiheesta muualla

http://www.depuniet.com/
Läikytät mua

**Läikytät mua** on Kirsi Rannon viides studioalbumi, joka julkaistiin 1. heinäkuuta 2010. Levy on yhtä kappaletta lukuun ottamatta Rannon käsialaa. Toisena säveltäjänä on toiminut Nalle Ahlstedt. Albumin vierailevana tähtenä on Heikki Silvennoinen. Levyn tunnetuin kappale on ensimmäinen singlejulkaisu "Rotunainen". Muita tunnettuja kappaleita ovat toinen single "Rakkauden pakotie" ja "Anna mun tulla kotiin". Levy voitti radioiden Kuukauden Levy-äänestyksen . Albumi sisältää balladien lisäksi pop- ja pop rock -kappaleita.

## Kappaleet
#
#
#
#
#
#
#
#
#
#
#
#

## Lähteet
Elysium (Stratovariuksen albumi)

__NOTOC__
**Elysium** on Stratovarius-yhteen albumi, joka ilmestyi 12. tammikuuta 2011. Albumia edelsi singlejulkaisu kappaleesta ”Darkest Hours”. Singlejulkaisussa oli mukana myös kappale "Infernal Maze", "Darkest Hoursin" demoversio ja kaksi livekappaletta. Albumin nimikappale "Elysium" on Stratovariuksen pisin kappale 18 minuutin kestollaan. Elysiumin digipak-versiossa oli mukana demo-versio jokaisesta albumin kappaleesta.

## Kappaleet

# 
# 
# 
# 
# 
# 
# 
# 
# 
# 

## Kokoonpano
* Jens Johansson – kosketinsoittimet
* Timo Kotipelto – laulu
* Matias Kupiainen – kitara
* Jörg Michael – rummut
* Lauri Porra – basso

## Singlet

# Darkest Hours
# Infernal Maze
# Darkest Hours (demo)
# Against the Wind (live)
# Black Diamond (live)

## Arvostelut
* Allmusic: 
* Imperiumi.net: 
* Soundi: 

## Listasijoitukset

## Lähteet

## Aiheesta muualla
* 
*
Mallilennokki

**Mallilennokki** on lennokki, joka on tehty jonkin ilmaa raskaamman ilma-aluksen lentäväksi pienoismalliksi. Oikeaa lentokonetta, jonka pienoismalli on kyseessä kutsutaan esikuvaksi. Mallilennokkia kutsutaan myös usein termillä skaalalennokki, jossa "skaala" viittaa mittakaavaan, skaalattuun lentokoneeseen. Mallilennokki voi olla periaatteessa minkä kokoinen tahansa, mutta käytännössä lennokit ovat siipien kärkiväliltään noin 20&nbsp;cm:sta muutamaan metriin ja painoltaan muutamasta kymmenestä grammasta muutamiin kymmeniin kiloihin.

Mallilennokkiharrastajan tavoitteena on tehdä pienoismallista mahdollisimman samankaltainen kuin esikuvansa. Kaikissa kohdin pyritään saavuttamaan realistisuus, eli esikuvan ulkomuodot, mittasuhteet, väritys, pintakäsittely ja yksityiskohdat pyritään kopioimaan pienoiskokoon. Malleille järjestetään myös kilpailuja, joissa arvioidaan miten hyvin koneen ulkonäkö ja lento-ominaisuudet noudattavat esikuvaansa.

## Voimanlähteet

Mallilennokki voi käytännössä olla minkä tahansa ilmaa raskaamman ilma-aluksen lentävä pienoismalli. Se voi olla moottori- tai suihkumoottorilennokki, helikopteri tai liidokki eli purjekoneen lentävä pienoismalli. Radio-ohjattavien mallilennokkien voimalähteenä käytetään yleisimmin pieniä metanoli- tai bensiinikäyttöisiä mäntämoottoreita, kaksi- tai nelitahtisia. Myös sähkömoottorit ovat yleisiä erityisesti pienemmissä mallilennokeissa. Helikopterin voimalähteenä voi olla sähkömoottori, mäntämoottori tai jopa turbiini. Pienissä jettilennokeissa voidaan käyttää sähkömoottoria, suuremmissa on yleensä oikea, kerosiinilla toimiva pienoissuihkumoottori. Vapaastilentävissä pienissä mallilennokeissa voidaan käyttää kumimoottoria. Radio-ohjattava polttomoottorikäyttöinen mallilennokki on ylivoimaisesti yleisin mallilennokkien tyyppi. Myös jetit eli oikealla suihkumoottorilla varustetut mallilennokit ovat suosittuja ja yleistymässä.

## Ohjaus

Mallilennokin ohjaus tapahtuu pääsääntöisesti radio-ohjauksen avulla, tai se voi olla myös vapaastilentävä lennokki. Ennen varsin yleinen lennokkien siimaohjaus ei koskaan ole ollut mallilennokeissa suosittu, nykyään siimaohjatut mallilennokit ovat erittäin harvinaisia.

## Harrastus ja kilpailutoiminta

Suomessa on useita lennokki- ja ilmailukerhoja, joissa harrastetaan myös mallilennokkeja. Kilpailutoimintaa organisoi Suomen Ilmailuliitto yhdessä mallilennokkilajiryhmän Scale Finlandin kanssa. Suomessa järjestetään muutamia Suomen Cup-tason radio-ohjattavien mallilennokkien kilpailuja vuodessa, useissa eri kilpailuluokissa.

Kansainvälisellä tasolla kilpailutoimintaa organisoi Fédération Aéronautique Internationale ja radio-ohjattaville mallilennokeille järjestetään vuosittain kilpailuja aina MM-tasolle saakka.

## Kuvia mallilennokeista

Tiedosto:Model aircraft, Southport 1.JPG|Kaksitasoinen pienoismalli esikuvansa siiven alla
Tiedosto:Radio controlled model of a Piper L-4.jpg|Piper L-4 -koneen lentävä pienoismalli


## Aiheesta muualla
*Scale Finland - Suomen Ilmailuliiton mallilennokkilajiryhmä
*Lennokit.net - Lennokkiharrastajien foorumi
Kirkonseutu

**Kirkonseutu** on alueen tai taajamanosan nimenä tai nimityksenä usealla Suomen paikkakunnalla. Se voi viitata muiden muassa seuraaviin:

* Kirkonseutu, alue Kempeleessä
* Kirkonseutu, osa-alue Kiimingin kirkonkylällä
* Kirkonseutu, alue Lappajärvellä
* Kirkonseutu, alue Lemussa
* Kirkonseutu, alue Oulussa Oulunsalon kaupunginosassa
* Kirkonseutu, alue Ylöjärvellä
* Kirkonseutu, alue Ulvilassa

## Muut merkitykset
* Kirkonseutu, seurakuntalehti

## Katso myös
* Kirkonkulma
* Kirkonkylä
* Kirkonmäki
Remigija Nazarovienė

**Remigija Sablovskaitė-Nazarovienė** (s. 2. kesäkuuta 1967 Ašgabat, Turkmenistanin SNT) on liettualainen yleisurheilija, joka kilpaili moniotteluissa. Hän menestyi myös pika-aitajuoksussa, korkeushypyssä, pituushypyssä ja kuulantyönnössä. Hän edusti maajoukkuetasolla Neuvostoliittoa sen hajoamiseen saakka ja seuratasolla Dynamo Vilnaa. Nazarovienė voitti pronssia seitsenottelussa Ateenan MM-kisoissa 1997. Hän osallistui olympialaisiin kolmesti, vuosina 1988&ndash;1996. Nazarovienėn parhaaksi olympiasijoitukseksi jäi seitsenottelun viides tila Soulin kisoista 1988.

Nazarovienė voitti yhteensä 11 maansa mestaruutta seitsemässä eri lajissa. Hän oli naimisissa virolaisen yleisurheilija Andrei Nazarovin kanssa.

## Ennätykset

*Lähde: IAAF* 

* Seitsenottelu: 6604 (1989)
* 100 m aidat: 13,15 s (1996)
* Korkeushyppy: 186 cm (1989)
* Pituushyppy: 658 (1989)

* Viisiottelu (sisäradat): 4561 (1988)
* 60 m aidat (sisäradat): 8,20 s (1997)
* Kuulantyöntö (sisäradat): 14,81 m (1999)

## Lähteet
Elysium

**Elysium** tarkoittaa seuraavia asioita:

* Elysion (lat. Elysium), kreikkalaisen mytologian onnela
* Elysium, puolalainen yhtye
* Elysium, tanskalainen muusikko
* ”Elysium”, Scott Brownin kappale
* *[[Elysium (Christ Agonyn albumi)|Elysium]]*, Christ Agonyn albumi vuodelta 1999
* *[[Elysium (The Velvet Teenin albumi)|Elysium]]*, The Velvet Teenin albumi vuodelta 2004
* *[[Elysium (Stratovariuksen albumi)|Elysium]]*, Stratovariuksen albumi vuodelta 2011
* *[[Elysium (Pet Shop Boysin albumi)|Elysium]]*, Pet Shop Boysin albumi vuodelta 2012
* *[[Elysium (elokuva)|Elysium]]*, vuoden 2013 elokuva.

## Katso myös

* Elysium Planitia, tuliperäinen alue Marsissa
* Elysium Mons, tulivuori Marsissa
* Ring of Elysium, monen pelaajan verkkopeli
Seksinukke

**Seksinukke** on ihmistä muistuttava seksiväline. Seksinuken kanssa voidaan harrastaa seksiä, mutta jotkut hankkivat seksinukkeja myös kumppaniksi tai koristeeksi. On olemassa myös seksinukkebordelleja.

Seksinukke voi olla oikean naisen tai miehen kokoinen sekä hyvin realistinen. Siinä on ruumiinaukkoja penikselle. Joskus ostaja voi kustomoida nukkensa haluamakseen. Myös lapsen näköisiä seksinukkeja valmistetaan, mutta ne on vuonna 2023 kielletty lailla monessa maassa, kuten Australiassa, Saksassa, Tanskassa, Norjassa ja Yhdistyneessä kuningaskunnassa.

Seksinukke voidaan valmistaa esimerkiksi silikonista, TPE-kestomuovista, kumista tai lateksista. Halvimmat seksinuket ovat pumpattavia. Pumpattavan seksinuken nimitys "pumpattava Barbara" on peräisin ruotsalaisen Robban Brobergin vuonna 1969 levyttämästä laulusta ”Uppblåsbara Barbara”, josta Finntrio teki seuraavana vuonna Vesa Nuotion suomennoksen nimellä ”Ihmeellinen pumpattava Barbara”.

Professori Kathleen Richardsonin mukaan niillä miehillä, jotka käyttävät seksinukkeja, voi psykopatian esiintyminen olla tavallista yleisempää. Richardson on huolestunut siitä, että seksinukke opettaa suhtautumaan seksikumppaniin objektina ja totuttaa totaaliseen kontrolliin. Seksologi Tommi Paalanen ei näe seksinukeissa eettisiä ongelmia, eikä usko niiden aiheuttavan riippuvuutta tai väärää kuvaa seksistä.

## Katso myös
*Agalmatofilia
*Seksirobotti

## Lähteet

## Aiheesta muualla
Timandra

**Timandra** () oli kreikkalaisessa mytologiassa Tyndareuksen ja Ledan tytär, joka meni naimisiin Tegean kuninkaan Ekhemoksen kanssa. Serviuksen mukaan Euandros oli heidän poikansa.

## Lähteet
Hinchinbrook Island

**Hinchinbrook Island** on saari Alaskan osavaltiossa Yhdysvalloissa. Saari sijaitsee Alaskanlahdella ja on yksi Prince William Soundin Alaskanlahdesta erottavista saarista. Saaren pinta-ala on 445 neliökilometriä ja se on Yhdysvaltojen 37. suurin saari. Saarella asui vuoden 2000 väestönlaskennan aikaan 5 vakituista asukasta.

Saarella lounaisosassa sijaitsee alun perin vuonna 1910 rakennettu Cape Hinchinbrookin majakka.

## Kuvia

Kuva:USCGCape Hinchinbrook.jpg|Cape Hinchinbrook Light -majakka.


## Lähteet
Petri Aaltonen

**Petri Aaltonen** (s. 31. toukokuuta 1970 Tampere) on suomalainen ammattilaisjääkiekkoilija. Hän edusti urallaan SM-liigassa HIFK:ta ja Tapparaa sekä Yhdysvalloissa Waco Wizardseja (WPHL), Pensacola Ice Pilotseja (ECHL) ja Odessa Jackalopeseja (WPHL). Quebec Nordiques varasi Aaltoseen NHL:ään vuonna 1988, mutta ei koskaan hyödyntänyt varausta.

## Lähteet
Hawkins Island

**Hawkins Island** on saari Alaskan osavaltiossa Yhdysvalloissa. Se sijaitsee Alaskanlahden pohjois-osassa ja on yksi Prince William Soundin Alaskanlahdesta erottavista saarista. Saari rajoittuu pohjoisessa ja lännessä Prince William Soundiin ja etelässä ja idässä Orcan salmeen, jonka toisella puolella sijaitsee Cordovan kaupunki. Saaren pinta-ala on 176.338 km² ja siellä oli vuoden 2000 väestönlaskennan mukaan yhteensä neljä vakituista asukasta.

## Lähteet
Bobby Riggs

**Bobby Riggs** (s. 25. helmikuuta 1918 Los Angeles – 25. lokakuuta 1995 Encinitas) oli yhdysvaltalainen tennispelaaja.

Riggs voitti Wimbledonin tennisturnauksen kaksinpelin, nelinpelin ja sekanelinpelin vuonna 1939. Yhdysvaltain avointen kaksinpelin hän voitti vuosina 1939 ja 1941 sekä sekanelinpelin vuonna 1940.

Riggs valittiin International Tennis Hall of Fameen vuonna 1967.

Sovinistiksi tunnustautunut Riggs hävisi itseään parikymmentä vuotta nuoremmalle Billie Jean Kingille kuuluisan ottelun vuonna 1973 rehenneltyään, ettei nainen voita häntä tenniksessä. Ottelusta on tehty palkittu televisioelokuva *[[When Billie Beat Bobby]]* 2001, jonka pääosia näyttelevät Holly Hunter ja Ron Silver. Elokuvassa *[[Battle of the Sexes (vuoden 2017 elokuva)|Battle of the Sexes]]* (2017) on ottelusta jaksoja.

## Grand Slam -turnausvoitot
### Kaksinpeli (3)

## Lähteet

## Aiheesta muualla
*
Luettelo New Jerseyn kuvernööreistä

**Luettelo New Jerseyn kuvernööreistä** käsittää Yhdysvaltojen osavaltion New Jerseyn kuvernöörit. New Jerseyn kuvernööri on New Jerseyn hallinnon päämies ja asevoimien ylipäällikkö. Kuvernöörillä on velvollisuus valvoa osavaltion lakeja ja valta vahvistaa uudet lait. Lisäksi kuvernöörillä on veto-oikeus New Jerseyn uusiin lakiesityksiin.

New Jerseyn kuvernöörin on oltava vähintään olla vähintään 30-vuotias, Yhdysvaltain kansalainen 20 vuoden ajan sekä asunut New Jerseyssä viimeiset seitsemän vuotta (viimeksi mainittua voidaan tehdä poikkeuksia esimerkiksi osavaltion ulkopuolella sijainneen korkean poliittisen viran takia).

## Luettelo
New Jersey kuului Ison-Britannian siirtomaihin 1664–1776. Myös tänä aikana New Jerseyllä (sekä siihen ajoittain liitettyinä olleilla alueilla, kuten New Yorkilla) oli kuvernööriä vastaava toimeenpanovallan haltija. Näitä toimeenpanovallan haltijoita ei ole kuitenkaan lueteltu alla olevassa luettelossa.

1 Kuoli virassaan
2 Erosi ottaakseen vastaan viran Yhdysvaltain korkeimmasta oikeudesta
3 Oli vuoden poissa virastaan vuoden 1812 sodan takia
4 Erosi ottaakseen vastaan viran liittovaltion tuomarina

## Lähteet
Pijp

**Pijp** () on vedenalainen tulivuori Beringinmeressä, Venäjän Kamtšatkan niemimaan edustalla, noin 335 kilometriä rannikosta itään. Vuori käsittää kolme keilaa, jotka kohoavat noin 2&nbsp;500 metrin syvyydestä merenpohjasta. Näistä eteläisimmän ja pohjoisimman kraatterit ovat 500 ja 300 metrin levyiset. Huiput nousevat 353 ja 447 metrin syvyyteen. Niiden välinen satulaharjanne on 820 metrin syvyydessä.

Tulivuoren viimeinen varsinainen purkaus lienee tapahtunut noin 7&nbsp;000 vuotta sitten. Nykyisin kraatterien mustista savuttajista tapahtuu voimakkaita kaasupurkauksia.

Nimensä tulivuori on saanut neuvostovulkanologi Boris Pijpin (1906–1966) mukaan.

## Lähteet
*Piip  Volcanoes of the World. Smithsonian Institution.
Daniela Jordanova

**Daniela Ljubenova Jordanova** (; s. 8. maaliskuuta 1976 Slivnitsa) on bulgarialainen yleisurheilija, joka kilpailee keski- ja pitkien matkojen juoksussa. Hän edustaa seuratasolla Tšerno More Atletik -seuraa. Jordanova on voittanut 1&nbsp;500 metrillä pronssia MM-kisoissa 2007, sisäratojen MM-kisoissa 2008 ja EM-kisoissa 2006. Hän on osallistunut olympialaisiin kahdesti, vuosina 2000 ja 2004. Jordanova sijoittui kymmenenneksi 5&nbsp;000 metrillä Sydneyn kisoissa ja oli viides 1&nbsp;500 metrin matkalla Ateenassa 2004.

Jordanova jäi kiinni testosteronin käytöstä vuonna 2008 ja kärsi kahden vuoden kilpailukiellon. Hän pitää hallussaan maansa ennätystä 5&nbsp;000 ja 10&nbsp;000 metrin matkoilla.

## Ennätykset

*Lähde: IAAF* 

* 1 500 m: 3.59,10 (2004)
* 5 000 m: 14.56,95 (2000)
* 10 000 m: 32.40,23 (2006)
* 800 m: 2.03,02

## Lähteet
755 Quintilla

**755 Quintilla** on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi J. H. Metcalf vuonna 1908. Quintilla oli ensimmäinen pikkuplaneetta, joka sai Q-kirjaimella alkavan nimen. Ennen nimeämistään asteroidi tunnettiin tunnuksella **1908 CZ**. Quintilla on noin 36 kilometrin läpimittainen ja sen pyörähdysaika on noin 4,6 tuntia.

## Lähteet
*JPL Small-Body Database Browser: 755 Quintilla (1908 CZ) 
* 
*Discovery Circumstances: Numbered Minor Planets (1)-(5000): Minor Planet Center 
*Numbered minor planets
Georgia Gibbs

**Georgia Gibbs** (oik. **Frieda Lipschitz**, 17. elokuuta 1919 Worcester, Massachusetts &ndash; 9. joulukuuta 2006 New York, New York) oli yhdysvaltalainen laulaja. Hän oli ensimmäisiä Rhythm and blues -kappaleita esittäneitä valkoihoisia laulajia.

Gibbsin esittämistä kappaleista kaikkiaan 15 nousi top 40 -listalle. Kultaa myivät levytykset kappaleista "Kiss of Fire" (1952), "Tweedle Dee" (1954) "Dance With Me Henry" (1955). Gibbs on saanut tähden Hollywood Walk of Famelle.

## Lähteet
Yvon Petra

**Yvon Petra** (8. maaliskuuta 1916 Cholon, Vietnam – 12. syyskuuta 1984) oli ranskalainen tennispelaaja.

Hän voitti Wimbledonin tennisturnauksen kaksinpelin vuonna 1946. Finaalissa hän voitti Geoff Brownin viisieräisessä kamppailussa. Ranskan avointen nelinpelin hän voitti vuosina 1938 ja 1946. Ranskan avointen sekanelinpelin voiton hän otti vuonna 1937.

## Lähteet
Mahjoub Haïda

**El-Mahjoub Haïda** (; s. 1. heinäkuuta 1970) on marokkolainen entinen yleisurheilija, joka kilpaili keskimatkojen juoksussa. Hän voitti 800 metrillä hopeaa sisäratojen MM-kisoissa 1997, kultaa Välimeren kilpailuissa 1993 ja pronssia Afrikan-mestaruuskilpailuissa 1992. Haïda osallistui olympialaisiin kahdesti, vuosina 1992 ja 2000. Hän oli molemmilla kerroilla mukana 800 metrin matkalla, mutta ei selviytynyt finaaliin. 

Haïda juoksi maailman kauden nopeimman ajan 1&nbsp;000 metrillä vuosina 1995 ja 1998.

## Ennätykset

*Lähde: IAAF* 

* 800 m: 1.43,50 (1998)
* 1 000 m: 2.14,69 (1995)
* 1 500 m: 3.40,92 (1994)

## Lähteet
Scum of the Earth

**Scum of the Earth** on vuonna 2003 perustettu metalliyhtye. Se sai alkunsa, kun Rob Zombie siirsi musiikkiuransa hetkeksi sivuun ja keskittyi kirjoittamiseen ja elokuvien ohjaamiseen. Tällä ajalla Mike Riggs ja John Tempesta perustivat Scum of the Earthin. He ovat julkaisseet kaksi studioalbumia.

Bändin nimeen saattoi vaikuttaa Rob Zombien samanniminen kappale "Scum of the Earth", joka julkaistiin 2000-luvulla. Mitä luultavimmin siihen vaikutti kuitenkin samanniminen elokuva.

## Kokoonpano
;Tämänhetkinen
* Mike Riggs - laulu, kitara (2003, nykyinen)
* Dan Laudo - rummut, lyömäsoittimet (2007, nykyinen)
* Brandon Workman - basso (2007, nykyinen)
;Entiset
* Mike Tempesta - kitarat (2003 - 2005)
* John Tempesta - rummut, lyömäsoittimet (2003 - 2006)
* Clay Campbell - basso (2003 - 2007)
* Skyla Talon - kitarat (2005 - 2008)
* Jesse Nunn - kitara (2009)

## Diskografia
### Studioalbumit
* *[[Blah...Blah...Blah...Love Songs for the New Millennium]]* (2004)
* *[[Sleaze Freak]]* (2007)
* *[[The Devil Made Me Do It]]* (2012)

### Singlet
* Zombie Apocalypse (feat. Volkstroker) (2013)
* The Devil Made ME Do It 3 (feat. Volkstroker) (2013)
* Born Again Masochist (feat. Exageist) (2013)
* Dance Motherfucker (2017)
* Bigfoot and the Armies of Puma Punku (2020)
* Ziggurats Of Mesopotamia (2022)

## Lähteet

## Aiheesta muualla
*Virallinen Sivusto
*Virallinen MySpace
Bob Foster

**Bob Foster** (27. huhtikuuta 1938 Borger, Texas – 21. marraskuuta 2015 Albuquerque) oli yhdysvaltalainen nyrkkeilijä. Ammattilaisurallaan hän otteli 65 ottelua, joista  voitti 56 (niistä 46 tyrmäyksellä) ja hävisi kahdeksan (niistä kuusi tyrmäyksellä). Yksi ottelu tuomittiin tasapeliksi.

Bob Foster voitti raskaan keskisarjan maailmanmestaruuden vuonna 1968. Hän otteli myös kaksi kertaa raskaansarjan maailmanmestaruudesta ensin Joe Frazieriä vuonna 1970 ja sitten Muhammad Alia vastaan vuonna 1972.

Foster oli aikanaan kaikkien aikojen pisin raskaan keskisarjan maailmanmestari. Hänellä oli hoikka vartalo ja pitkät käsivarret.

Oman aktiiviuransa jälkeen Foster valmensi joitakin nyrkkeilijöitä, myös omaa poikaansa.

## Lähteet
Ron Hainsey

**Ronald Hainsey** (s. 24. maaliskuuta 1981 Bolton, Connecticut, Yhdysvallat) on yhdysvaltalainen entinen jääkiekkoilija, pelipaikaltaan puolustaja. Hän pelasi ammattilaisurallaan 17 kauden aikana NHL-liigassa 1&nbsp;132 ottelua tehden niissä tehot 59+252=311. Kaudella  Hainsey voitti Stanley Cupin pelatessaan Pittsburgh Penguinsissa. Hainsey ilmoitti lopettavansa ammattilaisuransa huhtikuussa 2021 oltuaan vuoden pelaamatta.

## Lähteet
Yhdistetyn maailmancup 2010–2011

**Yhdistetyn maailmancup 2010–2011** alkoi 26. marraskuuta 2010 Kuusamossa ja päättyi 12. maaliskuuta 2011 Lahdessa. Kauden aikana järjestettiin 13 henkilökohtaista kilpailua sekä yksi joukkuekilpailu. 

## Kilpailukalenteri

#### Maailmancupin loppupisteet

## Lähteet
*
Judgment Day: In Your House

**Judgment Day: In Your House** oli showpaini pay-per-view (PPV) tapahtuma, minkä järjesti World Wrestling Federation 18. lokakuuta, 1998 Rosemont Horizonilla Rosemontissa, Illinoisissa. Se oli ensimmäinen Judgment Day, mutta 25. In Your House -tapahtuma. Kun In Your House nimen käyttö lopetettiin, Judgment Daystä tuli yksi WWF/E:n vuosittaisista PPV tapahtumista. 

## Taustaa

 päättyi ristiriitaisesti, kun The Undertaker ja Kane selättivät WWF mestarin Steve Austinin. Tämän seurauksena, Vince McMahon joutui hyllyttämään tittelin. Seuraavana iltana RAW'ssa, Vince julkaisi uuden WWF -mestaruusvyön (Austinilla oli ollut oma personalisoitu versio vyöstä, Smoking Skull vyö, Fully Loadedista asti) seremoniassa ja aikoi julistaa uuden mestarin. The Undertakerin ja Kanen tultua kehään, Austin ajoi kehän ulkopuolelle jäänhoitokoneella ja hyökkäsi Vincen kimppuun, kunnes hänet pidätettiin ja vietiin ulos areenalta. Katkon jälkeen McMahon jatkoi seremoniaa ja muistutti veljeksiä, että osa sopimusta oli, että he saisivat mestaruuden vastapalveluksena, jos he puolustavat häntä Austinilta. Koska Austin oli käynyt Vinceen kiinni jo kolmesti, McMahon perui sopimuksen ja ilmoitti, että Undertaker ja Kane kohtaisivat seuraavassa PPV:ssä hyllytetystä mestaruudesta. McMahon lisäsi tähän vielä, että Austin olisi spesiaali tuomari ottelussa. RAW'ssa, Austin kertoi yleisölle, että miehen, jonka käden hän nostaa ottelun loputtua oli hänen omansa. McMahon uhkasi Austinia, että hän saisi potkut, jos uutta mestaria julistettaisi tapahtumassa.

The Undertakerin ja Kanen passitettua Vince McMahon sairaalaan, hän palasi töihin ja pian hän riisui Triple H:n WWE Intercontinental -mestaruudesta loukkaantumisen vuoksi 9. lokakuuta, 1998. Seuraavalla viikolla RAW'ssa, järjestettiin nopea turanus, missä nähtiin, kun Ken Shamrock julistettiin uudeksi Intercontinental mestariksi voittamalla finaalissa X-Pac.

## Ottelut ja tulokset

## In Your House kronologia

* Edellinen: 
* Seuraava: Rock Bottom: In Your House

## Lähteet
*Judgment Day: IYH tulokset
Arent Passer

**Arent Passer** (1560 Haag – 1637 Tallinna) oli hollantilainen kuvanveistäjä, arkkitehti ja taiteilija, joka teki uraa Ruotsin hallitsemassa Virossa. Hänen tunnetuimpia töitään ovat Pontus de la Gardien ja tämän puolison muistomerkki Tallinnan tuomiokirkossa. Aren Passer kuoli vuonna 1637 ja hänet haudattiin Olevisten kirkkoon.

## Elämäkerta

Arent Passer syntyi Haagissa vuonna 1560. Hän saapui Tallinnaan Juhana III:n suosituksesta ruotsalaisten vallanpitäjien palvelukseen vuonna 1589. Hänen ensimmäinen työnsä kaupungissa oli Pontus de la Gardien ja tämän vaimon Sofia Gyllenhielmin hautamonumentti, joka valmistui vuonna 1695. Tämän jälkeen hän johti Tallinnan Mustapäiden talon päädyn ja portaalin uudistamista, mikä saatiin loppuun vuonna 1597. Hanke aloitettiin Ruotsin kuninkaan Sigismundin vierailua varten, jota ei kuitenkaan lopulta koskaan järjestetty. Vuosina 1602–1604 Passer teki töitä Tallinnan kaupunginrakennusmestarina, mutta teki töitä myös Uppsalan ja Turun rikkaille kauppiaille ja aatelisille. Kuningas Sigismund kehotti häntä muuttamaan Tukholmaan, mutta Passer ei tähän suostunut. Arent Passer kuoli Tallinnassa vuonna 1637 ja hänet haudattiin Olevisten kirkkoon. Hänen poikansa Dionysius Passer jatkoi isänsä jalanjäljillä rakentaen myös barokkityylisiä rakennuksia.

## Lähteet
*

### Viitteet
Algerine

**Algerine** voi tarkoittaa, joko
;kahdeksaa Britannian kuninkaallisen laivaston sotalaivaa
* HMS Algerine (1810), Pigmy-luokan 10-tykkinen kutteri
* HMS Algerine (1814), 12-tykkinen prikisluuppi
* HMS Algerine (1823), Cherokee-luokan 10-tykkinen prikisluuppi
* HMS Algerine (1829), 10-tykkinen Cherokee-luokan prikisluuppi
* HMS Algerine (1857), puinen potkurilla varustettu Algerine-luokan tykkivene
* HMS Algerine (1880), 3-tykkinen Algerine-luokan tykkivene
* HMS Algerine (1895), Phoenix-luokan sluuppi
* HMS Algerine (J213), Algerine-luokan miinanraivaaja
;kolmea Britannian kuninkaallisen laivaston sotalaivaluokka
* Algerine-luokan 1857 valmistetut tykkiveneet
* Algerine-luokan 1880 valmistetut tykkiveneet
* Algerine-luokan miinanraivaajat
Floorball League

**Floorball League** on suomalaisen Prodigium Game Studiosin kehittämä salibandyaiheinen urheilupeli, joka julkaistiin  Microsoft Windowsille 3. joulukuuta 2010. Se on maailman toinen salibandyaiheinen peli; ensimmäinen oli ruotsalaisten vuonna 1996  julkaisema *MER Innebandy.*

Peli kehitettiin yhteistyössä Kansainvälisen Salibandyliiton, Suomen Salibandyliiton ja Suomen Salibandyliigan kanssa. Pelissä ovat mukana viralliset turnausmuodot ja pelaajat Suomen Salibandyliigasta sekä maailmanmestaruuskisoista. Peli on julkaistu ainoastaan PC:lle, mutta pelin kehittäjän mukaan konsoliversiot julkaistaan myöhemmin, mikäli peli herättää riittävää kiinnostusta. Pelin kannessa ovat Ruotsin ja Suomen maajoukkuepaidassa Magnus Svensson ja Tero Tiitu.

## Pelaaminen
### Pelimuodot
Floorball League sisältää kuusi eri pelimuotoa, jotka ovat:
* Näytösottelu: näytösottelu vapaavalintaisella joukkueella
* Salibandyliiga: Suomen Salibandyliigan kausi ja pudotuspelit. Mukana kaikki 14 joukkuetta ja yli 300 liigapelaajaa.
* Salibandyn maailmanmestaruuskilpailut Magical Games: Mukana 16 maajoukkuetta ja yli 350 maajoukkuepelaajaa. Pelissä edetään vuoden 2010 MM-kisojen tavoin, jossa on alkulohko (neljä lohkoa) ja pudotuspelit.
* Harjoittelu: Harjoituksissa voi harjoitella syöttöjä, laukauksia ja taklauksia maalivahdin ja muutaman joukkuekaverin kanssa.
* Rangaistuslaukauskilpailu: yksin- tai moninpelinä
* Haasteottelu verkossa: moninpeli verkon kautta

### Ominaisuudet
* Erilaisia kamerakulmia (klassinen, yläkuvakulma, televisiolähetys, takaa-ajo)
* 1–5 yhtäaikaista pelaajaa paikallisesti
* Kymmenen yhtäaikaista pelaajaa verkossa (suora yhteys internetin yli toiseen tietokoneeseen)
* Pelaajapaikan lukitseminen: koko ottelun voi pelata yhdellä pelipaikalla
* Analoginen mailakontrolli: Pelaaja voi kontrolloida mailaa peliohjaimen oikealla tatilla ja improvisoida omat harhautuksensa.
* Joukkueen pelistrategian valinta
* Uusinta
* 20. joulukuuta 2011 julkaistiin myös Pelaaja/Joukkue editori (v1.03)

### Demoversiot
Floorball Leaguen ensimmäinen demoversio (*FBL Training Session Demo*) julkaistiin 31. tammikuuta 2010. Siinä pelaaja sai hyökätä tekoälyohjattua maalivahtia vastaan.

Toinen demoversio (*FBL Gameplay Demo*) julkaistiin 31. heinäkuuta 2010, ja se sisälsi yhden erän kestäneen ottelun tekoälypelaajaa vastaan. Viimeinen demoversio (*FBL Demo*) julkaistiin 24. marraskuuta 2010.

## Aiheesta muualla
* Virallinen sivusto  
* Peliplaneetan arvostelu Floorball Leaguesta  
* Dome.fi:n arovstelu Floorball Leaguesta
Valmet PIK-23 Towmaster

**Valmet PIK-23 Towmaster** eli **Suhinu** (**Superhinauskone**) on suomalainen kaksipaikkainen purjelentokoneiden hinauslentokone, joka on täysin komposiittirakenteinen. Sen ensilento tehtiin 22. maaliskuuta 1982.

TKK ja PIK päätyivät 1960- ja 1970-luvuilla siihen, että lentokoneiden tulisi jatkossa olla komposiittirakenteisia. PIK-20-purjelentokone oli osa tätä kehitystä. PIK-23:n suunnittelu alkoi yrityksestä jatkokehittää 1970-luvun alussa käyttöön tullutta PIK-19 Muhinua (*Muovihinauskone*), mutta lopulta päädyttiin kehittämään uusi kone alusta alkaen. Valmet Lentokoneteollisuus osallistui hankkeeseen päästääkseen perehtymään lujitemuovirakenteisiin. Koneesta toivottiin saatavan myyntikelpoinen tuote pienellä rahalla, ja Valmet markkinoi konetta intensiivisesti 1980-luvun alussa. Tilauksia ei saatu, koska hinauskonemarkkina oli saturoitunut. Pohdittiin voisiko konetta myydä harrasterakentajille rakennussarjoina, mutta tämäkään ei toteutunut.

Vain kaksi prototyyppiä valmistettiin, toinen tehtiin Valmetilla ja toinen TKK:lla. Mikko Järvi lensi OH-TOW:lla ensi kerran 22.3.1982. Kone on edelleen PIK:n käytössä, ja hinaa kesäisin purjekoneita Räyskälässä. Toinen kone, OH-TUG, lensi vuonna 1983. Se tuhoutui lento-onnettomuudessa Kiikalassa kesällä 1991, jolloin ohjaaja kuoli. Kone kuitenkin rakennettiin uudestaan vuoteen 1995 mennessä ja lentää Etelä-Pohjanmaalla.

## Tekniset tiedot (PIK-23)
* miehistö 2
* pituus 7,2 
* kärkiväli 10 m
* korkeus 2,9 m
* siipipinta-ala 14 m²
* siipiprofiili NACA 632415 (modifioitu)
* tyhjäpaino 590&nbsp;kg
* MTOW 870&nbsp;kg
* voimalaite Avco Lycoming O-360-A4M, 134&nbsp;kW (180 hv)
* suurin nopeus 250&nbsp;km/h
* matkalentonopeus 220&nbsp;km/h
* sakkausnopeus 78&nbsp;km/h
* suurin sallittu nopeus 281&nbsp;km/h
* lentomatka 1250&nbsp;km
* lentoaika 6 h 30 min (55% teholla)
* lakikorkeus 3650 m
* nousunopeus 5,8&nbsp;m/s eli 1142&nbsp;ft/min 

## Lähteet
*
* Jukka Raunio, Lentäjän näkökulma III: PIK-sarjan lentokoneet, Forssan kirjapaino Oy, 1995

### Viitteet
Murata

**Murata-kivääri** on Japanissa vuodesta 1880 vuoteen 1898 valmistettu kerrasti laukeava ase. Murataa käytettiin ensimmäisessä Kiinan–Japanin Sodassa, boksarikapinassa ja Venäjän–Japanin sodassa.
Tämän kiväärin korvasi vuonna 1898 Arisaka-kivääri, joka käytti mm. savutonta ruutia ja tuki viiden patruunan makasiinia.

## Lähteet
* Nambu Worldin esittely Murata-kiväärisarjasta

### Viitteet
Alisma

**Alisma** tarkoittaa muun muassa seuraavia:

*HMS Alisma, Britannian Kuninkaallisen laivaston Flower-luokan korvetti
*''Alisma'', sarpiot, kasvisuku sarpiokasvien (*Alismataceae*) heimossa
***Alisma gramineum*
***Alisma lanceolatum*
***Alisma plantago-aquatica*, ratamosarpio, rannoilla kasvava vaaleakukkainen monivuotinen kasvi
***Alisma subcordatum*
***Alisma triviale
***Alisma wahlenbergii'', upossarpio, Itämeren vesikasvi
Violeta Szekely

**Violeta Beclea-Szekely** (s. 26. maaliskuuta 1965 Dohestii Mari) on romanialainen entinen yleisurheilija ja olympiamitalisti, joka kilpaili keskimatkojen juoksussa. Hän voitti hopeaa 1&nbsp;500 metrillä Sydneyn olympialaisissa 2000, MM-kisoissa 2001 sekä sisäratojen MM-kisoissa vuosina 1993, 1999 ja 2001. Szekely voitti samalla matkalla myös kolme mitalia sisäratojen EM-kisoissa. Hänen ehkä suurin saavutuksensa 800 metrin matkalla on sisäratojen MM-kisoissa 1991.
 
Szekely oli kilpailukiellossa vuosina 1995&ndash;1998 jäätyään kiinni dopingista. Hän voitti yhteensä kuusi maansa mestaruutta vuosina 1990&ndash;1994.

## Ennätykset

*Lähde: IAAF* 

* 1 500 m: 3.58,29 (2000)
* 800 m: 1.58,57 (1998)

## Lähteet
Amphion

**Amphion** tarkoittaa seuraavia asioita:
*Amphion Loudspeakers, kaiutinvalmistaja
*Amphion (kirja), Paul Valéryn teos vuodelta 1931

;Britannian kuninkaallinen laivasto
*Amphion-luokka (fregatti), 32-tykkiset viidennen luokan alukset eli fregatit
*Leander-luokka (risteilijä), luokkaa kutsutaan toisinaan Amphion-luokaksi
*Amphion-luokka (sukellusvene), sukellusveneluokka
* HMS Amphion (1780), Amazon-luokan 32-tykkinen viidennen luokan alus (fregatti)
* HMS Amphion (1798), Amphion-luokan 32-tykkinen viidennen luokan alus (fregatti)
* HMS Amphion (1846) puurunkoinen potkurifregatti
* HMS Amphion (1883), Leander-luokan panssarikansiristeilijä
* HMS Amphion (1911), Active-luokan tiedusteluristeilijä
* HMS Amphion (1934), Leander-luokan risteilijä
* HMS Amphion (P439) Amphion-luokan sukellusvene

;Ruotsin merivoimat
*HMS Amphion (1778), kuunari
Julie Baumann

**Julie Rocheleau-Baumann** (s. 17. kesäkuuta 1964 Saint-Jérôme, Kanada) on sveitsiläinen entinen yleisurheilija, joka kilpaili pika-aitajuoksussa ja pikajuoksussa. Hän edusti Kanadaa, kunnes sai Sveitsin kansalaisuuden vuonna 1989. Baumann voitti 60 metrin aidoissa kultaa sisäratojen MM-kisoissa 1993 ajallaan 7,96 sekuntia. Hän osallistui olympialaisiin kahdesti, vuosina 1988 ja 1996. Baumann oli molemmilla kerroilla mukana 100 metrin aitajuoksussa, mutta kilpaili myös samalla matkalla ilman aitoja Soulin kisoissa 1988. Hänen paras olympiasijoituksensa oli kuudes tila 100 metrin aidoista vuodelta 1988.

Baumann voitti urallaan yhteensä kahdeksan Sveitsin-mestaruutta vuosina 1991&ndash;1997. Mestaruuksista kuusi tuli ulko- ja kaksi sisäradoilta.

## Ennätykset

* 100 m aidat: 12,76 s (1991) 
* 100 m: 11,13 (1988) 
* 60 m aidat (sisäradat): 7,95 (1992) 

## Lähteet
George Anson

**George Anson** tarkoittaa useita samannimisiä henkilöitä:

* George Anson (1697–1762), brittiläinen amiraali, joka purjehti maailman ympäri
* George Anson (1769–1849), kenraali
* George Anson (1797–1857), ylipäällikkö Intiassa Intian kapinan aikaan 1857
* George Edward Anson (1812–1849), hovimies ja brittiläinen poliitikko.
Keinulauta

**Keinulauta** eli **kiikkulauta** on eräs keinutyyppi: yksinkertaisimmillaan se koostuu pitkästä, kapeasta laudasta, joka on tuettu keskeltä siten, että toisen pään laskeutuessa alas toinen nousee ilmaan. Keinulaudalla keinuttaessa laudan päissä istuvat keinujat ponnistavat vuorotellen vauhtia maasta nostaen siten oman laudanpäänsä ilmaan. Laudassa on yleensä myös kädensijat.

Parhaiten keinulaudalla keinuminen onnistuu, mikäli keinu on tasapainossa eli keinujat ovat suunnilleen samanpainoisia. Lauta voidaan tasapainottaa myös siten, että painavampi keinuja siirtyy kohti laudan tukipistettä. Tämä muuttaa vipuvarren pituutta, jolloin keinujien momentit eli vääntövaikutukset tukipisteen suhteen saadaan tasapainottamaan toisensa. Keinulautaa käytetään usein esimerkkinä yksinkertaisissa fysikaalisissa laskutehtävissä.

Pelkän hauskanpidon lisäksi keinulaudan liikettä voidaan hyödyntää esimerkiksi sähkön tuotannossa tai veden pumppaamisessa.

Keinulautaa käytetään myös akrobatiassa: laudan päissä seisovat akrobaatit sinkauttavat vuorotellen toisensa ilmalentoon, jonka aikana he voivat tehdä voltteja ja muita temppuja.

Agilityssa keinulauta on yksi kontaktiesteistä. Koiran on edettävä keinulautaa pitkin keskikohdan yli, jolloin toinen pää painuu maahan, ja jatkettava laudan päähän asti. Laudan päissä on kontaktipinnat, joita koiran tulee koskettaa tassuillaan.

## Lähteet

## Aiheesta muualla
Yleisradion kantanauha

**Yleisradion kantanauha** on Yleisradion käyttöön tarkoitettu tallenne, jolle Yle on hankkinut pysyvät radiointioikeudet. Kantanauhoilla on tallenteita, joita ei ole ollut saatavilla kaupallisesti. Tosin jotkin nauhoitukset ovat päätyneet kaupallisille äänitteille, esimerkkinä Matti Lehtisen laulama ”Olympiamarssi”.

Äänitteitä käytettiin aluksi kelanauhoilta, mutta ne siirrettiin myöhemmin digitaaliseen muotoon. Muusikot saivat nauhoituksesta kertakorvauksen ja Yleisradio sai luvan käyttää tallennetta. Nimitystä kantanauha käytetään edelleen Yleisradion omista äänitteistä, vaikka nykyään ne ovatkin digitaalisia äänitiedostoja.

## Historiaa
Yleisradio aloitti konserttimusiikin kantanauhatuotannon 1960-luvun alussa ja kevyen musiikin kantanauhatuotannon vuonna 1967. Vuoteen 1981 mennessä oli tuotettu vuosittain keskimäärin viisi tuntia kantanauhaohjelmistoa, joka jakaantui noin 90 vuosittaiseen kantanauhanimikkeeseen.

Kantanauhatuotannon keskeisiä tavoitteita oli taiteellinen korkeatasoisuus ja keskittyminen niille musiikin alueille, joiden edustus oli vähäistä levytetyn musiikin tuotannossa. Näin Yleisradio halusi osaltaan laajentaa kotimaisen musiikin tarjontaa sekä konserttimusiikin että kevyen musiikin alueilla. Äänilevyteollisuuden ajauduttua 2000-luvulla vaikeuksiin Yleisradion kantanauhoja on päätynyt jatkuvasti uusille kaupallisille julkaisuille. Yleisradio kuitenkin säilyttää näissäkin tapauksissa kantanauhojen täyden käyttöoikeuden.

## Esimerkkejä esittäjistä, jotka ovat tehneet paljon tallenteita kantanauhoille
* Soitinyhtye Liisa - *Remonttijenkka* 
* Lauluyhtye Fyrkka
* Matti Lehtinen
* Kansanlaulukuoro Peipposet
* George de Godzinsky ja Radion viihdeorkesteri
* Erkki Karjalainen ja Solistiyhtye Imperial
* Carola
* Pentti Koskimies
* Pekka Nuotio
* Veikko Tyrväinen
* Usko Viitanen
* Anita Välkki

## Esimerkkejä kappaleista, joita ei löydy kaupalliselta äänitteeltä
* Maynie Sirén: Laulu Helsingistä 

Kantanauhat oli merkitty Yleisradion sittemmin suljettuun Fono-tietokantaan merkinnällä *Yleisradion äänite*, jota saattoi käyttää haun osana. Fono.fi-palvelu suljettiin syyskuun lopussa 2025.

## Lähteet

## Aiheesta muualla
* Fono-tietokanta, josta löytyy kantanauhoituksia
Anson

**Anson** tarkoittaa muun muassa seuraavia:

## Paikannimenä

* Anson, kaupunki Texasissa

## Sukunimenä
* Cap Anson (1852–1922), yhdysvaltalainen baseballin pelaaja
* Eric Anson, Uuden-Seelannin ensimmäinen anestesialääkäri 
* Frederick Anson (1811–1885), kaniikki Windsorin linnassa
* George Anson, useita saman nimisiä brittiläisiä henkilöitä
** George Anson (1697–1762), brittiläinen amiraali, joka purjehti maailman ympäri
** George Anson (1769–1849), kenraali
** George Anson (1797–1857), ylipäällikkö Intiassa Intian kapinan aikaan 1857
** George Edward Anson (1812–1849), hovimies ja brittiläinen poliitikko
* Jay Anson (1921–1980), yhdysvaltalainen kirjailija
* Patrick Anson (s. 1939), brittiläinen valokuvaaja
*William Anson tarkoittaa kahta brittiläistä henkilöä
** William Anson (1772–1847), Britannian armeijan kenraali 
** William Anson (1843–1914), englantilainen juristi ja poliitikko

## Britannian kuninkaallisen laivaston laivoja
* HMS ''Anson, 60-tykkinen neljännen luokan linjalaiva
* HMS ''Anson, 6-tykkinen kutteri
* HMS ''Anson, 64-tykkinen kolmannen luokan linjalaiva
* HMS ''Anson, 74-tykkinen kolmannen luokan linjalaiva
* HMS ''Anson, 91-tykkinen potkurikäyttöinen taistelulaiva
* HMS ''Anson, Admiral-luokan taistelulaiva
* HMS ''Anson, King George V -luokan taistelulaiva
* HMS ''Anson, Astute-luokan sukellusvene
Appledore

**Appledore** tarkoittaa seuraavia asioita:
* Appledore, kylä ja kunta Kentin kreivikunnassa Englannissa
* Appledoren rautatieasema, rautatieasema Kentin Appledoressa
* HMS ''Appledore'', Britannian kuninkaallisen laivaston miinanraivaaja
Agnes Samaria

**Agnes Maryna Samaria** (s. 11. elokuuta 1972 Otjiwarongo) on namibialainen entinen yleisurheilija, joka kilpaili keskimatkojen juoksussa. Hän voitti 800 metriltä pronssia Kansainyhteisön kisoissa 2002 ja hopeaa Afrikan kisoista 2007. Samaria voitti Afrikan-mestaruuskilpailuista yhteensä kolme mitalia, joista kaksi 800 metriltä ja yhden 1&nbsp;500 metriltä. Hän osallistui olympialaisiin kahdesti, vuosina 2004 ja 2008. Samaria oli molemmilla kerroilla mukana 800 metrillä, mutta osallistui myös 1&nbsp;500 metrin kilpailuun Pekingin kisoissa 2008. Hän ei kuitenkaan selviytynyt kertaakaan olympiafinaaliin.

## Ennätykset

*Lähde: IAAF* 

* 800 m: 1.59,15 (2002)
* 1 500 m: 4.05,30 (2008)
* 400 m: 53,83 (2001)

## Lähteet
Aphis

**Aphis** voi viitata seuraaviin asioihin:

* HMS Aphis, Britannian Kuninkaallisen laivaston Insect-luokan tykkivene (poistunut käytöstä)
* Aphis, kirvojen (*Aphididae*) heimoon kuuluva hyönteissuku
Kauppakatu

**Kauppakatu** voi tarkoittaa seuraavia asioita:

*Kauppakatu, katu Alajärvellä
*Kauppakatu, katu Forssassa
*Kauppakatu, katu Haapajärvellä
*Kauppakatu, katu Heinolassa
*Kauppakatu, katu Iisalmessa
*Kauppakatu, katu Iitin Kausalassa
*Kauppakatu, katu Ikaalisissa
*Kauppakatu, katu Imatralla
*Kauppakatu, katu Joensuussa
*Kauppakatu, katu Jyväskylässä
*Kauppakatu, katu Jämsän Kaipolassa
*Kauppakatu, katu Kajaanissa
*Kauppakatu, katu Kemissä
*Kauppakatu, katu Kotkassa
*Kauppakatu, katu Kuopiossa
*Kauppakatu, katu Kuusankoskella Kouvolassa
*Kauppakatu, katu Lahdessa
*Kauppakatu, katu Laitilassa
*Kauppakatu, katu Lappeenrannassa
*Kauppakatu, katu Lapualla
*Kauppakatu, katu Limingassa
*Kauppakatu, katu Lohjalla
*Kauppakatu, katu Loviisassa
*Kauppakatu, katu Luumäen Taavetissa
*Kauppakatu, katu Mäntässä Mänttä-Vilppulassa
*Kauppakatu, katu Nokialla
*Kauppakatu, katu Outokummussa
*Kauppakatu, katu Pieksämäellä
*Kauppakatu, katu Punkalaitumella
*Kauppakatu, katu Raahessa
*Kauppakatu, katu Raumalla
*Kauppakatu, katu Riihimäellä
*Kauppakatu, katu Saarijärvellä
*Kauppakatu, katu Seinäjoella
*Kauppakatu, katu Suomussalmella
*Kauppakatu, katu Tampereella
*Kauppakatu, katu Tohmajärvellä
*Kauppakatu, katu Torniossa
*Kauppakatu, katu Varkaudessa
*Kauppakatu, katu Ylivieskassa
*Kauppakatu, katu Äänekoskella